Тобі Алдэрвейрэлд

Тобіяс «Тобі» Альбертынэ Маўрыц А́лдэрвейрэлд (, нідэрландскае вымаўленне ; нар. , , Антверпен, Бельгія) — бельгійскі футбаліст, абаронца клуба «Антверпен» і нацыянальнай зборнай Бельгіі. Часцяком гуляе цэнтральнага абаронцу, але здольны згуляць на правым флангу абароны.

 Клубная кар’ера 
 «Аякс» 
Алдэрвейрэлд запісаўся ў моладзевую акадэмію «Аякса» ў жніўні 2004 года, перайшоўшы туды з «Жэрміналя». 22 лютага 2007 года Тобі падпісаў свой першы прафесійны кантракт з клубам да 30 чэрвеня 2010 года. У сезоне 2008/09 быў пераведзены ў галоўную каманду, але дэбютаваў толькі 18 студзеня ў пераможнай гульні супраць клуба НЕК (4:2). 26 лютага ён дэбютаваў у Кубку УЕФА ў гульні супраць італьянскай «Фіярэнціны», якая скончылася ўнічыю з лікам 1:1Leonardo scores to help Ajax advance. USA Today. Падчас сезона 2009/10 Алдэрвейрэлд атрымаў трывалае месца ў асноўным складзе клуба, дзе гуляў у цэнтры абароны разам са сваім земляком Янам Вертонгенам.

 «Атлетыка» 
31 жніўня 2013 года далучыўся да мадрыдскага «Атлетыка», які заплаціў за бельгійца суму ў памеры 7 млн еўра. З новым клубам кантракт у Тобі разлічаны на 4 гады. На астатнім адрэзку чэмпіянату Тобі згуляў 12 матчаў і стаў пераможцам Ла Лігі. 11 мая ён забіў адзін гол за клуб, зраўняўшы лік у хатнім матчы супраць «Малагі», у перадапошнім туры, гарантуючы клубу магчымасць працягнуць барацьбу за тытулAtlético Madrid 1-1 Málaga. BBC Sport. Алдэрвейрэлд згуляў апошнія сем хвілін і дадатковы час у фінале Лігі чэмпіёнаў 2014, з’явіўшыся на полі замест Філіпі Луіса, аднак каманда была пераможана мадрыдскім «Рэалам».

1 верасня 2014 года быў аддадзены ў арэнду ў англійскі «Саўтгемптан»Southampton loan Toby Alderweireld from Atletico Madrid. BBC Sport.

 «Тотэнхэм Хотспур» 
Улетку 2015 года перайшоў у «Тотэнхэм Хотспур».

 Апошнія гады 
У ліпені 2021 года быў набыты катарскім клубам «Аль-Дуайль» за 13 млн фунтаў«Тоттенхэм» продал Алдервейрелда в катарский «Аль-Духайль». Сделка оценивается в 13 млн фунтов. by.tribuna.com. У ліпені 2022 года перабраўся ў «Антверпен».

 Міжнародная кар’ера 
Выступаў за юнацкія і моладзевыя зборныя краіны. Дэбютаваў у складзе нацыянальнай зборнай Бельгіі ў 2009 годзе матчам супраць зборнай Чэхіі.

 Дасягненні 
«Аякс»
 Чэмпіён Нідэрландаў (3): 2011, 2012, 2013
 Уладальнік Кубка Нідэрландаў: 2010
 Уладальнік Суперкубка Нідэрландаў: 2013

«Атлетыка»
 Чэмпіён Іспаніі: 2014

«Аль-Дуайль»
 Уладальнік Кубка эміра Катара: 2022

«Антверпен»
 Чэмпіён Бельгіі: 2023
 Уладальнік Кубка Бельгіі: 2023
 Уладальнік Суперкубка Бельгіі: 2023

 Крыніцы 

Катэгорыя:Футбалісты Бельгіі
Катэгорыя:Ігракі зборнай Бельгіі па футболе
Катэгорыя:Ігракі ФК Аякс Амстэрдам
Катэгорыя:Ігракі ФК Атлетыка Мадрыд
Катэгорыя:Ігракі ФК Саўтгемптан
Катэгорыя:Ігракі ФК Тотэнхэм Хотспур
Катэгорыя:Ігракі ФК Аль-Дуайль
Катэгорыя:Ігракі ФК Антверпен